b'\n_START_ARTICLE_\nBa\xc4\x8das\n_START_SECTION_\nIstorija\n_START_PARAGRAPH_\nTai vienas seniausi\xc5\xb3 Vojvodinos niest\xc5\xb3, pirm\xc4\x85kart pamin\xc4\x97tas 535 m. Ryt\xc5\xb3 Romos imperatoriaus Justiniano lai\xc5\xa1ke. Archeologiniai tyrin\xc4\x97jimai rodo, kad \xc5\xa1ioje vietoje buvo senov\xc4\x97s Romos gyvenviet\xc4\x97. 873 m., miestas pamin\xc4\x97tas kaip avar\xc5\xb3 tvirtov\xc4\x97, kurioje gyveno tiek avarai, tiek slavai. Tuo metu Ba\xc4\x8dkos srityje ir Ba\xc4\x8do mieste gyveno ir slavus krik\xc5\xa1tijo \xc5\xa0v. Metodijus, kirilicos suk\xc5\xabr\xc4\x97jas. IX\xe2\x80\x93X a. miestas vadintas Bagasinu. Dabartinis pavadinimas pirm\xc4\x85kart pamin\xc4\x97tas 1094 m., 1111 m. jo parapija \xc4\xafvardijama Bache ._NEWLINE_X a. Ba\xc4\x8dkos sritis priklaus\xc4\x97 Vengrijos karalystei. Viduram\xc5\xbeiais Ba\xc4\x8das buvo Ba\xc4\x8d-Bodrogo komitato sostine. \xc5\xa0io komitato \xc4\xafsteigimo data n\xc4\x97ra dokumenti\xc5\xa1kai tiksliai nustatyta, ta\xc4\x8diau pirmasis komitato prefektas Vidas pamin\xc4\x97tas 1074 m.'